**พิมรดาภรณ์ เบญจวัฒนะพัชร์ หรือชื่อเดิม ปิยนุช สนองเกียรติ** (เกิดวันที่ 9 ตุลาคม พ.ศ. 2533) รู้จักกันในนาม "พิมรี่**พาย"**เป็นยูทูบเบอร์ที่มีชื่อเสียงในแนวขายของออนไลน์คนหนึ่งของประเทศไทย เป็นศิลปินและผู้บริหารในค่ายเพลงไฮต์เคลาส์เอนเตอร์เทนเมนท์ เธอเป็นที่รู้จักดีจากการช่วยเหลือผู้ยากไร้ในพื้นที่อำเภออมก๋อย จังหวัดเชียงใหม่ เมื่อวันที่ 9 มกราคม พ.ศ. 2564 โดยการติดตั้งแผงโซลาเซลล์สำหรับการใช้ประโยชน์ของคนในพื้นที่ดังกล่าว

ประวัติและการทำงาน
------------------

บิดาของเธอเป็นชาวจังหวัดชุมพร มารดาของเธอเป็นชาวจังหวัดนครศรีธรรมราช ส่วนเธอนั้นเติบโตในกรุงเทพมหานคร ด้วยความที่ครอบครัวประกอบอาชีพค้าขายนั้นทำให้เธอซึมซับมา เธอจึงเริ่มสู่เส้นทางอาชีพนักธุรกิจจากการค้าขายในช่องทางออนไลน์ในนาม **พิมรี่พายขายทุกอย่าง** และเธอประกอบอาชีพนี้เรื่อยมา

ในเดือนกุมภาพันธ์ พ.ศ. 2564 เธอได้เปลี่ยนบทบาทของตนครั้งใหญ่ จากการเปิดตัวธุรกิจค่ายเพลงของเธอในชื่อไฮน์เคลาส์เอนเตอร์เทนเมนต์ ร่วมกับฟักกลิ้งฮีโร่ และหลุยส์ ธนา และเธอเองเป็นศิลปินในสังกัดดังกล่าวควบคู่ไปกับผู้บริหารค่ายเพลง ทั้งนี้ เธอได้ออกผลงานเพลงชื่อ *อย่านะคะ* ซึ่งเป็นผลงานซิงเกิลของเธอเอง

การกุศล
-------

ในวันที่ 9 มกราคม พ.ศ. 2564 เธอได้ช่วยเหลือเด็กและผู้ด้อยโอกาสในพื้นที่อำเภออมก๋อย จังหวัดเชียงใหม่ โดยการมอบเครื่องอุปโภคบริโภค ตลอดจนติดตั้งแผงโซลาเซลล์และมอบโทรทัศน์ให้แก่โรงเรียนในพื้นที่ดังกล่าวเนื่องจากคนในพื้นที่ขาดการเข้าถึงไฟฟ้าและสิ่งอำนวยความสะดวก ทำให้ได้รับกระแสคำชื่นชมจากสื่อสังคมออนไลน์ตลอดจนประชาชนทั่วไป จนกระทั่ง "#พิมรี่พาย" ขึ้นเทรนต์ทวิตเตอร์อันดับหนึ่งในวันดังกล่าว อย่างไรก็ดีได้มีกระแสวิพากษ์วิจารณ์จากประชาชนอีกฝ่ายว่าสิ่งที่เธอทำเป็นการสร้างภาพหรือไม่ รศ.ปิ่นแก้ว เหลืองอร่ามศรี กล่าวว่าสิ่งที่เธอทำนั้นไม่รู้ถึงปัญหาจริง ๆ ในพื้นที่ และเป็นเพียงการโปรดสัตว์ชนชั้นล่าง ทั้งนี้ เธอได้ออกมาชี้แจงผ่านการถ่ายทอดสดในเฟซบุ๊กเมื่อวันที่ 11 มกราคม พ.ศ. 2564 ว่าเธอตั้งใจช่วยเหลือคนในพื้นที่ดังกล่าวด้วยความจริงใจมิหวังผลตอบแทน ต่อมา กรมสรรพากรเข้าตรวจสอบภาษีเงินได้จากการประกอบธุรกิจออนไลน์ของเธอ หลังจากมีข่าวการกุศลนั้น พบว่า การถ่ายทอดสดผ่านสัญญาณต่อเนื่องของเธอใน 1 ชั่วโมงมียอดขายถึง 16,300 ออเดอร์ มีผู้ชมถึง 6 ล้านคน ในช่วงเดือนพฤษภาคม 2564 เธอระบุว่า ได้รับผลกระทบหลังทักษิณ ชินวัตร พาดพิงถึงเธอ และคิดว่าเป็นการนำชื่อของเธอไปใช้เพื่อ "แซะรัฐบาล" ทำให้ในเวลาต่อมา วรงค์ เดชกิจวิกรมออกมาชื่นชมเธอที่กล้าตอกกลับทักษิณ

คดีความ
-------

ในเดือนสิงหาคม 2562 ตำรวจกองบังคับการปราบปรามการกระทำความผิดเกี่ยวกับการคุ้มครองผู้บริโภคเข้าตรวจสอบบ้านของเธอ พบน้ำหอมนำเข้าที่ไม่มีเลข อย. ซึ่งเธอแก้ต่างว่าเคยทำจริง แต่เลิกไปแล้ว

ผลงาน
-----

* ยูทูบเบอร์ในช่อง "Pimrypie - พิมรี่พาย"

### ซิงเกิล

| ปี พ.ศ. | ชื่อเพลง | อัลบั้ม |
| --- | --- | --- |
| 2564 | "อย่านะคะ" | ไม่มีอัลบั้ม |
| "เบิ้ล (DOUBLE)"(พิมรี่พาย × เอฟ. ฮีโร่ × บูม บูม แคช × M-PEE) |
| "ออกไป" |
| 2565 | "ไม่ขาย" |
| "แห้ง"(ร่วมกับ มาริโอ้ เมาเร่อ) |
| "ปากแจ๋ว"(ร่วมกับ ยัวร์บอยทีเจ) |
| 2566 | "Party"(ร่วมกับ HYO) |
|

อ้างอิง
-------

1. 1 2  "พิมรี่พาย" จากแม่ค้าออนไลน์ มาเป็นนักร้องสุดแซ่บ จนกลายมาเป็นนางฟ้าตอบแทนสังคม
2. ↑  จากแม่ค้าสู่สตาร์!'พิมรี่พาย' ไม่กล้วเจ๊งควักเงินเปิดค่ายเพลง
3. ↑  พิมรี่พาย’ เปิดตัวในสถานะใหม่ เป็นศิลปินนักร้อง ควบเจ้าของค่ายเพลง
4. ↑  จากแม่ค้าสู่ผู้บริหาร พิมรี่พาย จับมือ กอล์ฟ ฟักกลิ้งฮีโร่ เปิดค่ายเพลง
5. ↑  เปิดชีวิต "พิมรี่พาย" แม่ค้าออนไลน์สุดแซ่บ สู่นางฟ้าตอบแทนสังคม
6. ↑  คลิปจาก ‘พิมรี่พาย’ สะท้อนความเหลื่อมล้ำ เด็กบนดอยยังขาดคุณภาพชีวิต ไร้ความฝัน และเข้าไม่ถึงการศึกษาที่ดี
7. ↑  โซเชียลแห่ชม "พิมรี่พาย" ขึ้นทวิตอันดับ1 หลังเจ้าตัวปล่อยคลิป "บนดอยไร้แสงไฟ"
8. ↑  5 เรื่องน่ารู้ พิมรี่พาย คือใคร มาทำความรู้จักเน็ตไอดอลคคุณภาพ นางฟ้าของคนจน
9. ↑  รู้จัก "พิมรี่พาย" ยูทูบเบอร์ปากร้าย นางฟ้าคนยาก คนสร้างภาพ?
10. ↑  รู้จัก อาจารย์ ม. ดัง หลังฉะแรง "พิมรี่พาย" ไม่รู้จักปัญหาที่แท้จริง หวังแค่โปรดสัตว์ชนชั้นล่าง!
11. ↑  'พิมรี่พาย' ไลฟ์สดเปิดใจยันเดินหน้าทำความดีตอบแทนแผ่นดิน ด่าลั่นเอาไปโยงเรื่องอื่นทำไม
12. ↑  "สรรพากร ตอบแล้ว! ปมจ่อตรวจสอบภาษีเงินได้ พิมรี่พาย ยูทูบเบอร์ชื่อดัง". *ข่าวสด*. 12 January 2021. สืบค้นเมื่อ 20 May 2021.
13. ↑  "ยอดขายสุดปัง! 1 ชม. "พิมรี่พาย" ไลฟ์ขายของได้ถึงกว่า 16,000 ออเดอร์ (ชมคลิป)". *ผู้จัดการออนไลน์*. 11 January 2021. สืบค้นเมื่อ 20 May 2021.
14. ↑  "พิมรี่พาย เผยเจอกระทบหนักหลัง ทักษิณ เอ่ยถึง หน่วยงานไม่กล้ารับบริจาค". *ไทยรัฐ*. 20 May 2021. สืบค้นเมื่อ 20 May 2021.
15. ↑  "'หมอวรงค์' ชื่นชม 'พิมรี่พาย' กล้าหาญ ใช้ความจริงตอกกลับทักษิณ". *มติชนออนไลน์*. 20 May 2021. สืบค้นเมื่อ 20 May 2021.
16. ↑  "หงายเงิบ บุกทลายโกดัง "พิมรี่พาย" ตร.ยึดน้ำหอมปลอม เจ้าตัวรับขายจริงแต่เลิกนานแล้ว (มีคลิป)". *www.newtv.co.th*. สืบค้นเมื่อ 20 May 2021.

แหล่งข้อมูลอื่น
---------------

* พิมรี่พาย ที่เฟซบุ๊ก
* พิมรี่พาย ที่เฟซบุ๊ก
* พิมรี่พาย ที่อินสตาแกรม
* พิมรี่พาย ที่ยูทูบ